Document ID: 32012R0090

IZVEDBENA UREDBA KOMISIJE (EU) št. 90/2012
z dne 2. februarja 2012
o spremembi Uredbe Komisije (ES) št. 736/2006 o načinih dela Evropske agencije za varnost v letalstvu pri opravljanju inšpekcijskih pregledov standardiziranja
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1) ter zlasti člena 24(5) Uredbe,
ob upoštevanju naslednjega:
(1)
Uredba Komisije (ES) št. 736/2006 (2) določa delovne metode Evropske agencije za varnost v letalstvu (v nadaljnjem besedilu: Agencija) za izvajanje inšpekcijskih pregledov standardiziranja v skladu s členom 24(5) Uredbe (ES) št. 216/2008. Uredba (ES) št. 736/2006 je bila sprejeta v času, ko je bilo področje veljavnosti Uredbe (ES) št. 1592/2002 Evropskega parlamenta in Sveta (3) omejeno na začetno in stalno plovnost.
(2)
Od tedaj je Uredba (ES) št. 216/2008 nadomestila Uredbo (ES) št. 1592/2002 in dvakrat razširila njeno področje veljavnosti, najprej da bi zlasti vključevala letalsko osebje in letalske operacije, drugič pa da bi vključevala upravljanje zračnega prometa in storitve navigacijskih služb zračnega prometa ter letališko varnost. Komisija je sprejela številne izvedbene predpise, ki ustrezajo tem novim področjem pristojnosti.
(3)
Uredba Komisije (ES) št. 1702/2003 (4) že določa izvedbene predpise za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter za certificiranje projektivnih in proizvodnih organizacij ter vključuje tehnične zahteve in upravne postopke, da se zagotovi ustrezno izvajanje s strani pristojnih organov držav članic.
(4)
Uredba Komisije (ES) št. 2042/2003 (5) določa izvedbene predpise za stalno plovnost zrakoplovov in letalskih proizvodov, delov in naprav in za potrjevanje organizacij in osebja, ki se ukvarjajo s temi nalogami ter vključuje tehnične zahteve in upravne postopke, da se zagotovi ustrezno izvajanje s strani pristojnih organov držav članic.
(5)
Uredba Komisije (EU) št. 805/2011 (6) določa podrobne predpise za dovoljenja kontrolorjev zračnega prometa in nekatera spričevala ter vključuje tehnične zahteve in upravne postopke, da se zagotovi ustrezno izvajanje s strani pristojnih organov držav članic.
(6)
Izvedbena uredba Komisije (EU) št. 1178/2011 (7) določa tehnične zahteve in upravne postopke za letalsko osebje v civilnem letalstvu, da se zagotovi ustrezno izvajanje s strani pristojnih organov držav članic.
(7)
Izvedbena uredba Komisije (EU) št. 1034/2011 (8) določa upravne postopke za varnostni nadzor nad upravljanjem zračnega prometa in storitvami navigacijskih služb zračnega prometa, da se zagotovi ustrezno izvajanje skupnih zahtev za zagotavljanje storitev navigacijskih služb zračnega prometa iz Izvedbene uredbe Komisije (EU) št. 1035/2011 s strani pristojnih organov držav članic (9).
(8)
Uredba Sveta (EGS) št. 3922/91 (10), kot je bila spremenjena z Uredbo Komisije (ES) št. 859/2008 (11), določa skupne tehnične zahteve, ki veljajo za komercialne prevoze z letalom, in upravne postopke, da se zagotovi ustrezno izvajanje s strani pristojnih organov držav članic, ki veljajo, vse dokler veljajo izvedbeni predpisi na področju zračnih operacij.
(9)
Direktiva 2004/36/ES Evropskega parlamenta in Sveta (12) o varnosti zrakoplovov tretjih držav, ki pristajajo na letališčih Skupnosti, kot je bila spremenjena z Direktivo Komisije 2008/49/ES (13), določa postopke za izvajanje preverjanj takšnih zrakoplovov na ploščadi (SAFA) s strani držav članic, ki veljajo, vse dokler veljajo izvedbeni predpisi na področju preverjanj na ploščadi.
(10)
Za spremljanje izvajanja teh izvedbenih predpisov s strani pristojnih organov držav članic je treba nemudoma razširiti uporabo obstoječih delovnih metod Agencije za izvajanje inšpekcijskih pregledov standardiziranja na nova področja licenciranja letalskega osebja, zračnih operacij, dovoljenj kontrolorjev zračnega prometa ter zagotavljanja upravljanja zračnega prometa/navigacijskih služb zračnega prometa.
(11)
Uredbo Sveta (ES) št. 736/2006 je zato treba ustrezno spremeniti.
(12)
Ukrepi iz te uredbe so v skladu z mnenjem odbora, ustanovljenega s členom 65 Uredbe (ES) št. 216/2008 -
SPREJELA NASLEDNJO UREDBO:
Člen 1
V členu 3 Uredbe (ES) št. 736/2006 se odstavek 1 nadomesti z naslednjim:
„1. Za namene ugotavljanja skladnosti z zahtevami Uredbe (ES) št. 216/2008 in njenimi izvedbenimi predpisi na področjih začetne in stalne plovnosti, letalskih operacij, preverjanj na ploščadi, letalskega osebja, kontrolorjev zračnega prometa ter upravljanja zračnega prometa in storitev navigacijskih služb zračnega prometa Agencija izvaja preglede pristojnih organov držav članic in o tem izdaja poročila.“
Člen 2
Agencija najkasneje en mesec po začetku veljavnosti te uredbe spremeni svoje delovne postopke, da bodo skladni s to uredbo.
Člen 3
Ta uredba začne veljati prvi dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 2. februarja 2012

Labels: 7
8
15